**SPrÁva o Účasti verejnosti na Tvorbe právnych Predpisov**

Zámer vyhlásiť chránený areál Čachtické Karpaty bol Okresným úradom Trenčín oznámený dotknutým subjektom v zmysle § 50 zákona č. 543/2002 Z. z. o ochrane prírody a krajiny v znení neskorších predpisov. Obce Čachtice, Častkovce, Hrachovište a Višňové informovali verejnosť vo svojich územných obvodoch.  Pripomienky k zámeru vznesené zo strany dotknutých subjektov boli zapracované do materiálu. Verejnosť bola o príprave návrhu nariadenia vlády Slovenskej republiky, ktorým sa vyhlasuje chránený areál Čachtické Karpaty, informovaná aj prostredníctvom predbežnej informácie zverejnenej v informačnom systéme verejnej správy Slov-Lex (PI/2020/190).